Public procurement notice: Contract Award Notice
Published: 2018-11-27
Buyer: Suomen ympäristökeskus
Country: FI
Contract type: Services
Procedure: Open procedure
CPV classification: 72413000: Website design services
Award criteria: The most economic tender

Technical requirements: Suomen ympäristökeskuksen (SYKE) Merikeskus koordinoi Suomen kansallisen Meritietoportaalin rakentamista vuosina 2017-2020. Meritietoportaalin tarkoituksena on koota yhteen merialan toimijoiden tietoa ja aineistoja, luoda helppokäyttöisiä käyttöliittymiä tietoihin ja parantaa näin aineistojen hyödynnettävyyttä. Hankkeen toteuttavat yhteistyössä kymmenen (10) meritietoa ja meriaineistoja tuottavaa organisaatiota Suomesta.
Meritietoportaali-sivusto julkaistaan osoitteessa itameri.fi. Sen ensisijainen kieli on suomi. Sivustosta on hankkeen ensimmäisessä vaiheessa luotu prototyyppi, joka koostuu 13 osiosta. Prototyyppiä varten on tehty suunnitelma sivustonrakenteesta, visuaalisesta ilmeestä ja osasta sivuston toiminnallisuuksista.
Hankinta koski Meritietoportaalin front-end-toteutusta ja sisällön editointia. Asia- ja kuvasisältöä tuottavat hankkeen partnerit ja julkaisujärjestelmän toteuttaa kolmas osapuoli.
B) Front-end-työ sisältäen interaktiivisen infografiikan suunnittelun ja toteutuksen ja teknisen toimittajan konsultoinnin;
C) Sisältötyö sisältäen sisällön editoinnin, hakukoneoptimoinnin ja sisällön syötön julkaisujärjestelmään;
Hankinnasta järjestetty kilpailutus jouduttiin keskeyttämään, sillä tarjouskilpailuun ei saatu yhtään hyväksyttävää tarjousta. Hankinta toteutettiin julkisista hankinnoista ja käyttöoikeussopimuksista (1397/2016) annetun lain 40 §:n 1 momentin 1 kohdan mukaisesti suorahankintana.
Lisätyönä harkitaan sivustolle toteutettavien aineistokäyttöliittymien ulkoasun suunnittelua ja ulkoasun toteutusta sekä sivuston ja sen käyttöliittymien käytettävyyden testausta. Lisätyönä voidaan harkita tarjouspyyntöön kuulumattomien interaktiivisten elementtien toteutusta sekä kuvapankin kartan ja vedenlaatua kuvaavan kartan toteutusta.
Hankinnasta julkaistiin tarjouspyyntö 11.6.2018 sähköisessä kilpailutusjärjestelmässä, johon ei saapunut määräajassa yhtään vastausta. Hankintayksikkö vastaanotti tarjouspyynnössä ilmoitettuun kirjaamon sähköpostiosoitteeseen yhden (1) tarjouksen.
Tarjous ei kuitenkaan ollut hankintalain 79 §:n 1 momentin mukaisesti tarjouspyynnössä asetettujen ehtojen mukainen.
Tarjous avattiin teknisestä muotovirheestä huolimatta tarjouksen kelpoisuuden selvittämiseksi. Tarjouksen avaamisessa ilmeni seuraavaa tarjoajan kelpoisuusvaatimuksista ja tarjouksen vähimmäisvaatimuksista:
— tarjouspyynnössä hankintayksikkö pyysi tarjousta, joka on voimassa 14.10.2018 saakka. Tarjoaja on määritellyt tarjouksensa olevan voimassa 10.10.2018. Näin ollen tarjous ei ollut muodollisesti tarjouspyynnön mukainen;
— kelpoisuuskriteerejä ei voitu arvioida sen vuoksi, että tarjouspyyntöön ei oltu vastattu kilpailutusjärjestelmästä löytyvän arviointitaulukon mukaisesti;
— tarjous ei sisällöllisesti vastannut tarjouspyyntöä lukuisten sisällöllisten puutteiden vuoksi. Hankintayksikkö hylkäsi tarjouksen 21.8.2018 antamallaan päätöksellä.
Koska hankintayksikkö ei saanut avoimessa menettelyssä soveltuvia tarjouksia eikä alkuperäisiä tarjouspyynnön ehtoja olennaisesti muuteta, hankinta toteutetaan julkisista hankinnoista ja käyttöoikeussopimuksista (1397/2016) annetun lain 40 §:n 1 momentin 1 kohdan mukaisesti suorahankintana.